钦定古今图书集成/明伦汇编/人事典/第109卷 > 《养生月录》 > 《四时养生方》
## 钦定古今图书集成/明伦汇编/人事典/第109卷 > 《养生月录》 > 《四时养生方》

黄帝曰：“春三月，此谓发陈，天地俱生，万物以荣。夜卧
蚤起，广步于庭，被发缓形，以使志生，生而勿杀，予而
勿夺，赏而勿罚，此春气之应，养生之道也。逆之则伤
肝，夏为寒变，奉长者少。”

凡春三月，男子有患五劳七伤，阴囊消缩，囊下生疮，腰背疼痛，不得俯仰，筋脉痹冷，或时热痒，或时浮肿，难以行步，因风泪出，远视茫然，咳逆上冲，身体痿黄，气胀脐痛，膀胱挛急，小便出血，茎管阴子疼痛，或淋沥赤黄污衣，或梦寐多惊，口干舌强，皆犯七伤，此药主之。

茯苓五钱。食不消加一钱。　菖蒲五钱。患耳加一钱。

《括蒌》四钱。热渴加五钱　。牛膝五钱。腰疼加一钱。

山茱萸五钱，身痒加一钱，　兔丝子五钱，阴痿加一
钱，　巴戟天四钱，阴痿加五分，　细辛四钱，“视茫”加
五分，　续断五钱，有疮加一钱，　防风五钱，风邪加
一钱　山药五钱，阴湿痒加一钱，　天雄三钱，风痒
加五分，　蛇床子四钱，气促加五分，　柏子仁五钱，
气力不足加一钱，　远志五钱，惊悸加一钱，　石斛
五钱，身皮痛加一钱，　杜仲五钱，“肠痛”加一钱，　《苁
容》四钱，“阴痿”加一钱。

右一十八味，各依法制度，捣为细末，炼蜜为丸，如

蚕豆大。每服三丸。加至五七丸。三餐食前服之。服至一月。百病消灭。体气平复。神妙无比。

《黄帝》曰：“夏三月，此谓蕃秀。天地气交，万物华实，夜卧
蚤起，无厌于日，使志无怒，使华英成秀，使气得泄，若
所爱在外，此夏气之应，养长之道也。逆之则伤心，秋
为痎疟，奉收者少，冬至重病。”

凡夏三月，男子内虚，不能饮食，健忘，悲忧不乐，喜怒无常，四肢浮肿，小便赤黄，清浊淋漓绞痛，膀胱及痛，阴囊湿痒，口渴饮水腹胀，皆犯五劳七伤，宜服“内补茯苓丸。”

茯苓五钱。食不消加一钱。　杜仲五钱。腰痛加一钱。

肉桂三钱，颜色不荣加五分　。山茱萸四钱，湿痒。

加一钱，　“附子二钱，有风加五分，　山药五钱，头风
加一钱，　牡丹皮四钱，腹中游风加一钱，　泽泻三
钱，水气加五分，　地黄四钱，虚弱加一钱，　细辛二
钱，目昏加一钱，　石斛四钱，阴湿加一钱，　苁容三
钱，痿黄加一钱，　生姜二钱。”

右一十三味，共为末，炼蜜为丸，如桐子大。每服七丸，日再服。忌房事生冷猪鱼等食。

《黄帝》曰：秋三月，此谓容平，天气以急，地气以明，蚤卧
蚤起，与鸡俱兴，使志安宁，以缓秋刑，收敛神气，使秋
气平，无外其志，使肺气清，此秋气之应，养收之道也。
逆之则伤肺，冬为飧泄，奉藏者少。

“凡秋三月，当服补肾茯苓丸。” 主治“肾虚五脏内伤，头重足浮，皮肤燥痒，腰脊疼痛，心胃咳逆，口干舌燥，痰涎流溢，恶梦遗精，尿血滴沥，小腹偏急，阴囊湿痒，喘逆上壅，转侧不得，心常惊悸，目视茫茫，饮食无味，日渐羸瘦，医不能治，此方奇效。”

茯苓一两，　防风六钱，　白术一两，　细辛三钱，
山药一两，　泽泻四钱，　《附子炮，便制》五钱，　紫菀
五钱，　独活五钱，　芍药一两，　丹参五钱，　肉桂
五钱，　干姜三钱，　牛膝五钱，　黄芪一两，　苦参
三钱，　山茱萸肉五钱

右为末，蜜丸如桐子大。每服七丸，日再服。

《黄帝》曰：“冬三月，此谓闭藏，水冰地坼，无扰乎阳。蚤卧
晚起，必待日光，使志若伏若匿，若有私意，若已有得，
去寒就温，无泄皮肤，使气亟夺，此冬气之应，养藏之
道也。逆之则伤肾，春为痿厥，奉生者少。”

凡冬三月，男子五劳七伤，两目迎风泪出，头风项强，回转不得，心腹胀满，上连胸胁，下引腰背，表里彻痛，喘息不得饮食，咳逆，面黄痿瘦，小便淋沥，阴痿不起，临炉不举，足肿腹痛，五心烦热，身背浮肿，盗汗不绝，四肢拘挛，或缓或急，梦寐惊悸，呼吸气短，口干舌燥，状如消渴，急于喜怒，呜咽悲愁，当服茯苓丸。

茯苓、山药、肉桂、山茱萸、巴戟白木牛膝、兔丝子各一
两干姜、细辛、防风、柏子仁泽泻、牡丹皮各五钱，附子
童便煮三次，用一两一个炒。

右为细末，蜜丸桐子大，空心盐汤服七丸，日再服。